CELEX: 32022R0149
Language: lt
Date: 2022-02-03 00:00:00
Title: Tarybos reglamentas (ES) 2022/149 2022 m. vasario 3 d. kuriuo iš dalies keičiamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise

2022 2 4   
               
               
                  LT
               
               
                  Europos Sąjungos oficialusis leidinys
               
               
                  L 25/7
               
            
         TARYBOS REGLAMENTAS (ES) 2022/149
         2022 m. vasario 3 d.
         kuriuo iš dalies keičiamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2011 m. sausio 31 d. Tarybos sprendimą 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) Nr. 101/2011 (2) įgyvendinamas tam tikrų asmenų ir subjektų, kurie, kaip nustatyta, yra atsakingi už Tuniso valstybės lėšų pasisavinimą, turto įšaldymas pagal Sprendimą 2011/72/BUSP;
                  
               
                     (2)
                  
                  
                     2022 m. vasario 3 d. Taryba priėmė Sprendimą (BUSP) 2022/154 (3), kuriuo dėl sąlygų, kuriomis toliau gali būti įšaldomos mirusio asmens lėšos, iš dalies keičiamas Sprendimas 2011/72/BUSP;
                  
               
                     (3)
                  
                  
                     tas pakeitimas patenka į Sutarties taikymo sritį ir todėl jam įgyvendinti, visų pirma siekiant užtikrinti vienodą taikymą visose valstybėse narėse, būtina reguliavimo veiksmų imtis Sąjungos lygmeniu;
                  
               
                     (4)
                  
                  
                     todėl Reglamentas (ES) Nr. 101/2011 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) Nr. 101/2011 iš dalies keičiamas taip:
            
                        1)
                     
                     
                        įterpiamas šis straipsnis:
                        
                           „2a straipsnis
                           Į I priedą įtraukto asmens mirties atveju:
                           
                                       a)
                                    
                                    
                                       jeigu tam asmeniui iki jo mirties priimtas apkaltinamasis nuosprendis dėl valstybės lėšų pasisavinimo, jam priklausiusios arba jo nuosavybėje buvusios, jo valdytos ar kontroliuotos lėšos ir ekonominiai ištekliai lieka įšaldyti iki kol įvykdomas teismo sprendimas dėl pasisavintų valstybės lėšų susigrąžinimo ir baudų sumokėjimo;
                                    
                                 
                                       b)
                                    
                                    
                                       jeigu toks apkaltinamasis nuosprendis tam asmeniui iki jo mirties nebuvo priimtas, jam priklausiusios arba jo nuosavybėje buvusios, jo valdytos ar kontroliuotos lėšos ir ekonominiai ištekliai laikantis 12 straipsnio 5 dalies lieka įšaldyti pagrįstą laikotarpį. Jeigu per tą laikotarpį pareiškiamas civilinis ar administracinis ieškinys dėl pasisavintų valstybės lėšų susigrąžinimo, tam asmeniui priklausiusios arba jo nuosavybėje buvusios, jo valdytos ar kontroliuotos lėšos ir ekonominiai ištekliai lieka įšaldyti iki kol toks ieškinys atmetamas arba, jei jis patenkinamas, iki kol įvykdomas teismo sprendimas dėl pasisavintų lėšų susigrąžinimo.“;
                                    
                                 
                     
                  
                        2)
                     
                     
                        12 straipsnyje pridedama ši dalis:
                        
                           „5.   Taryba, nustačiusi, kad nebetenkinamos 2a straipsnyje nustatytos sąlygos dėl tolesnio mirusiam asmeniui priklausiusių arba jo nuosavybėje buvusių, jo valdytų ar kontroliuotų lėšų ir ekonominių išteklių įšaldymo, prireikus iš dalies pakeičia I priede pateiktą sąrašą.“
                        
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 3 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 28, 2011 2 2, p. 62.
         
            (2)  2011 m. vasario 4 d. Tarybos reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise (OL L 31, 2011 2 5, p. 1).
         
            (3)  2022 m. vasario 3 d. Tarybos sprendimas (BUSP) 2022/154, kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (žr. šio Oficialiojo leidinio p. 2022/154).